b'\n_START_ARTICLE_\nKaroling\xc5\xb3 pinig\xc5\xb3 sistema\n_START_PARAGRAPH_\nKaroling\xc5\xb3 pinig\xc5\xb3 sistema, dar vadinama \xc2\xa3sd sistema\xc2\xa0\xe2\x80\x93 pinig\xc5\xb3 sistema, reguliavusi pinigin\xc4\x99 apskait\xc4\x85 Europoje nuo VIII a. Ji pakeit\xc4\x97 Romos pinigin\xc4\x99 sistem\xc4\x85. XVIII\xe2\x80\x93XX a. \xc5\xa1i sistema galutinai nunyko d\xc4\x97l decimalizacijos proces\xc5\xb3.\n_START_SECTION_\nDecimalizacija\n_START_PARAGRAPH_\nVis sud\xc4\x97ting\xc4\x97janti Karoling\xc5\xb3 pinigin\xc4\x97 sistema reikalavo pinigin\xc4\x97s sistemos supaprastinimo. Pirm\xc4\x85 kart\xc4\x85 tai buvo padaryta per Pranc\xc5\xabzijos revoliucij\xc4\x85, kuomet atsisakyta sud\xc4\x97tingos tuometinio livro, su ir denj\xc4\x97 sistemos: Pranc\xc5\xabzijos piniginiu vienetu tapo Pranc\xc5\xabzijos frankas, kuris de\xc5\xa1imtain\xc4\x97s sistemos pagrindu padalintas \xc4\xaf 100 vienet\xc5\xb3. Tai buvo pirmasis decimalizacijos atvejis pasaulyje. Per XIX a. Pranc\xc5\xabzijos pavyzd\xc5\xbeiu pasek\xc4\x97 dauguma pasaulio valstybi\xc5\xb3, kurios decimalizavo savo valiutas. Labai ilgai nedecimalizuot\xc4\x85 pinigin\xc4\x99 sistem\xc4\x85 i\xc5\xa1laik\xc4\x97 Jungtin\xc4\x97 Karalyst\xc4\x97, kuri decimalizavo svar\xc4\x85 tik 1971\xc2\xa0m. Paskutinioji valstyb\xc4\x97, decimalizavusi savo valiut\xc4\x85, buvo Nigerija, tai padariusi 1973\xc2\xa0m.'